Łozprowki, bery, szpasowne gyszichty a wszyjsko we naszyj szykownistyj ślónskij mółwie!
czwartek, 31 lipca 2014
Dwa ćwoki...
– Teee, a pódź sam ino ku nóm!
Zaciykawióny PónJezusek podlazuje, zatym tyn ćpun dôł mu cygareta ze tóm trôwkóm i pedziôł:
– Môsz, zakurz se dobry czowieku!
– A co to jes? – pyto PónJezusek.
– Zakurz , sztachnij sie mocno to zarôzki wszyjsko spokopisz.
PónJezusek zakurzół, festelnie sie sztachnół....
Po jakimsik łoka mrziku jedyn ze tych ćwoków spytôł ci sie go:
– Teee, a jak ty tak na isto môsz na miano?
– Jeżech... Jezus Krystus!
– Nóóó... i ło to sie rozłajzi!
środa, 30 lipca 2014
Zausznicka ....
– Te, Hanys! Co sie stanóło? Zawdy bółeś taki „kónserwatysta” a sam łorôz môsz zausznicka we daklu?
– A co? Niy moga mieć?
– Anó, mogesz, czamu niy? A łod kiej môsz we tym daklu ta zausznicka?
– Anó, łod czasu jak moja starô znodła jóm we naszym... prykolu!
wtorek, 29 lipca 2014
Po wojnie....
– Bez łostatniô wojna ukrywôłech we mojich chałpie na górze jedna szwarnô dziołcha...
– Ooo, to na isto szykownisty uczynek. – pedziôł kapelónek. – Ale ze tego to na zicher niy musisz sie spówiadać, blank niy musisz sporzóndzać ze tego.
Nó, ja.... – łodrzykô starzik – ale łóna łodpłôcała mi sie... zeksym, fest łostrym zeksym!
– Synu! – rzóńdzi kapelónek. – Wojna ze wszyjskich czyni grzyszników... jeżeś łozgrzyszóny!
– Nó tóż berga mi ze serca śleciała direkt na plynckiyrz! – łodpedziôł starzik. – Ale móm jesce pytani przewielybny...
– Nó, pytej!
– A czy jô łónyj móm pedzieć, iże ta wojna już sie skónczóła, iże już dôwno bół fajrant tyj wojny?
poniedziałek, 28 lipca 2014
Wsiok we szynku....
– A jô to sie winszuja... DANCING!
Ółber łogup, ale idzie do kuchyni i gôdô kuchôrzóm, iże we szynku zicnół jedyn istny wsiok i kce zjeść... dancing.
Kuchôrz, niywiela pomedikowôł, seblyk galoty, nasrôł na pojstrzodek talyrza, ugarniyrowôł wszyjsko listeckym zalatu i tómatóma, i kôzôł ółbrowi to wszyjsko dać tymu istnymu.
Po jakimsik czasie ółber podlazuje ku tymu wsiokowi i pytô:
– Nó, i jak tyż to wóm panoczku smakowało?
A tyn wsiok na to ze rułóm:
– Kiejbych niy wiedziôł, iże to tyn wywołany dancing, to bych pedziôł, iże to bóło gówno!
piątek, 25 lipca 2014
Terôzki mu wpierdola...
– Te, Iwan, jak strzimôsz ty chocia jedna rónda na bokserskim ringu, to erbniesz za to 100 dularów. Strzimôsz?
– Ja, strzimóm, a czamuż by niy?
Nó, i prziszôł tyn dziyń turniyju. Trajnery ruske ustawiyli Iwana na ringu i kukajóm tak na tego Iwana, zbiyrajóm szprymy. Napoczła sie piyrszô rónda. Tyn Iwan styrcy tak na pojstrzodku ringu, łobziyrô sie tak naobkołó, bo przecamć tam ci bóło farbiście, roztomajte janiczki, światôłka, lampecki, kamery, pôłno ludzi, wszyjscy zaziyrajóm ci ino na niygo. I ino jakisik nyjger lôtô naobkoło niygo i piere ci go gorzcióma po pycholu.
Fajrant piyrszyj róndy, trajnery podlazujóm ku Iwanowi i gôdajóm wrółz:
– Iwan! Jak strzimôsz drugo rónda dostaniesz 200 dularów... strzimôsz?
– Anó, czamu miôłbych niy strzimać? Strzimóm!
Napoczła sie drugô rónda. Iwan juzaś zaziyrô tak naobkoło, bo przecamć nigdy niy bół na takim bokserskim turniyju. I juzaś ino jedyn nyjger loce tak naobkoło niygo i piere go po pycholu.
Szlus drugij róndy, ruske trajnery podlazujóm ku niymu i juzaś pytajóm:
– Te Iwan! Jak ty strzimiesz trzeciô rónda, to erbniesz za to aże 500 dularów.
– Dobra, dobra, chopy. Na isto strzimia!
Rónda trzeciô. Iwan juzaś sie łobziyrô naobkoło i juzaś tyn sóm nyjger loce naobkoło niygo i piere go ze złóścióm po fresie.
Fajrant trzecij róndy. Festelnie łozgzukane trajnery chybli ku Iwanowi i ze łocałbrowaniym gôdajóm mu juzaś:
– Iwan, Iwan! Kiej strzimiesz i szczwôrtô rónda, to na zicher erbniesz côłke tysiónc dularów... Strzimiesz?
– Niy! Terôzki już niy strzimia! Terôzki to mu dziepiyro wpierdola jak sto diosków!
czwartek, 24 lipca 2014
Telefółn...
– Ja, ja, ale jô niy moga wôs dzisiej przijmnóńć. Możno na beztydziyń byda miôł wiyncyj czasu. Dobrze łóni miarkujóm przecamć, iże terôzki do dochtorów przilazujóm tulmy pacijyntów. Postaróm sie na prziszły tydziyń znojść deczko czasu....
Łodkłôdô suchôwka i markiyruje, iże dziepiyro terôzki uwidziôł pacijynta:
– A cóż wóm to tyż dolygô, panoczku? – pytô sie tyn dochtór.
– Ano, panoczku dochtorze, jôch jes ze „telekómunikacyji” i prziszôłech wóm podłónczyć, podkuplować.... telefółn!
środa, 23 lipca 2014
Śniôdanie....
– To we Polsce jycie côłki chlyb?
– Nó ja, a czamu by niy?
– Bo my we USA jymy ino łostrzódka a skórecki łodkrowómy, sztaplujymy do paketlików, łoddôwómy do „recyklingu”, zatym przerôbiómy na „croissanty” i sprzedôwómy do Polski. – łodrzykô bezreszpektnie tyn Hamerikón, kiery dalszij żuchlô tyn swój kaugómin.
A Polôk na to nic, i tela.
– A marmelada to tam we Polsce jycie? – pytô dalszij tyn Hamerikón.
– Anó, jymy...
– Nó, bo my we Hamerice ćkómy ino friszne ółbsty. Skórki, kerny i take tam jesce roztomajte abfale zamlujymy do pakslików, łoddowómy do „recyklingu”, przerôbiómy na marmelada i sprzedôwómy do Polski. – rzóńdzi Hamerikón i sztyjc żuchlô tyn swój kaugómin.
Na to tyn Polôk już niy strzimôł i rzykô:
– A zeks to we we tyj waszyj Hamerice uprawiôcie, ja?
– Nó, dyć żysz uprawiómy!
– A co robicie ze waszymi kóndónami?
– Jak to co? Wyciepujymy!
– Nó, bo wiedzóm łóni, my we Polsce to te swoje kóndóny zamlujymy, sztaplujymy we roztomajtych pakytach, łoddowómy do „recyklingu” a niyskorzij przerobiómy je na kaugómin i sprzedowómy do Hameryki!
wtorek, 22 lipca 2014
Starzik...
– Kciôłbych sie u wôs ubezpiyczyć na życie.
– A jaki stary ‘eście sóm panoczku?
– Pizło mi 85 lôt.
– Tóż sómeście za stary na ubezpiyczynie. Niy mogymy wôs ubezpiyczyć.
– Eee, to ci sie mój łojciec strôpi.
– To łóni majóm jescse łojca?
– Ja! A co?
– A jaki łón jes stary?
– Pizło mu 104 lata.
– Tóż przijńdóm łóni jutro samtukej ze swojim łojcym!
– Nó, to sie mój starzik uraduje, aże uraduje!
– To wy môcie panoczku tyż jesce starzika?
– Anó, móm!
– Jezderkusie! A jaki stary jes tyn wasz starzik panoczku?
– Mojimu starzikowi pizło już 122 lata.
– Nó, tóż zaprôszóm wôs panoczku na jutro do kupy ze łojcym i starzikym!
– Eee, tam, jutro niy mogymy przijńść!
– A po jakiymu?
– Bo jutro sie mój starzik żyni!
– Jezderkusie! To jimu sie jesce kce?
– Niy kce, łón musi!
poniedziałek, 21 lipca 2014
Słepôłeś...
– Słepôłeś! Słepôłeś, ja?
Na to tyn chop ze rułóm:
– Moja ty roztomiyło! Ani kropecki... Nic a nic!
– Przecamć widza, iże ledwa styrcysz na szłapach. Prziznej sie... słepôłeś?
– Niy, niy słepôłech...
– Tóż rzyknij mi wartko: Gibraltar!
– Słepołech...!
sobota, 19 lipca 2014
Polôk to zawdy Polôk...
– Skokej!
– Niy fukna, niy skokna!
– Gentleman na isto skoczół by!
Nó, i tyn Ynglynder fuknół w dół!
Terôzki podlazuje tyn dzioboł ku Żabojadowi i gôdô te same:
– Skokej!
– Niy skokna!
– Ale gentleman by skoczół!
– Niy fukna, na isto niy skokna!
– Chopie, ale terôzki jes takô mółda!
Nó, i tyn Żabojad skoczół do tyj tify.
Terôzki prziszło dran na Miymca i tyn dzioboł juzaś gôdô:
– Skokej!
– Niy skokna!
– Ale gentleman by na zicher skoczół!
– Niy skokna!
– Chopie, ale terôzki jes takô mółda!
– Chopie! To jes byfyjl... rozkaz!
Nó, i Miymiec skoczół.
Terôzki na łostatku dzioboł przilazuje ku Polôkowi i tyż mu gôdô:
– Skokej!
– Niy skokna!
– Gentleman by pewnikiym skoczół!
– Ale jô niy skokna!
– Ale terôzki jes takô mółda!
– Niy skokna!
– Chopie! To jes byfyjl, rozkaz!
– Niy! Niy skokna!
– Nó, tóż giździe niy skokej!
Polôk skoczół rajn do tyj tify!
piątek, 18 lipca 2014
Niy werci sie...
Deczko snerwowany pyndaluje JP II do Pónbóczka i rzykô:
– Mój ty Pónbóczku! Jak tyż to jes, iże u nôs jôdło jes take liche i blank niy szmektne? We czyścu już majóm ło wiela lepszyjsze jôdło, a tam we tym piykle ćkajóm wszyjske same ino maszkyty i szpecyje.
– Bo dzisz, mój ty roztomiyły... dló nôs dwóch blank niy werci sie warzić!
czwartek, 17 lipca 2014
Nagónióła...
– Panoczku dochtorze, jeżech już trzeci miesiónc ciynżobnô a brzuch mi fórt niy rośnie!
Na to tyn dochtór:
– Hmmmmm... a jabka łóni jedzóm?
– Nie! A tak potrza?
– Ja, ja... potrza!
Za jakisik miesiónc juzaś przilazaje ta baba do dochtora i rzykô:
– Panoczku dochtorze, jôch już jes śtyry miesiónce ciynżobnô a brzuch mi blank niy rośnie!
– Hmmmmm... a byrki łóni jedzóm, ja?
– Niy! A to potrza byrki ćkać?
– Ja, ja... potrza! – gôdô dochtór.
Śleciało deczko czasu i ta sama baba juzaś przilazuje do dochtora.
– Panoczku dochtorze, jô jużech jes siedym miesiyncy ciynżobnô... jeżech we ciónży a te basisko sztyjc mi niy rośnie~
– Hmmmmm... a banany to łóni jedzóm, ja?
– Niy! A to potrza banany ćkać, ja?
– Ja! Potrza!
Śleciało juzaś ździebko czasu, i juzaś ta baba, terôzki już fest snerwowanô, przilazuje do tego samego dochtora i wrzescy:
– Panoczku dochtorze! Jôch już jes we dziewióntym miesióncu ciónży, jeżech już na isto dziewiyńć miesiyncy cinżobnô a basisko mi durch i jednym ciyngym niy rośnie!
– Hmmmmm... A łóni sie ze swojim chopym dupczóm, ja?
– Niy! A to potrza sie ze chopym... dupnóńć, ja?
środa, 16 lipca 2014
Milicjóner...
Łoroz wkarowôł do chałpy jejigo synek i wrzescy:
– Dostôłech pióntka ze matymatyki!
Na to ta maszina:
– Piiip!
– Czamu cyganisz stopieróński łochyntolu? – wrzeskła festelnie snerwowanô mamulka. – Jôch na isto dostôwałach we szuli same ino pióntki...
– Piiip!
– Nó, niych bydzie... szczwórki...
– Piiip!
– Nó, dobra... trójki...
– Piiip!
– Nó, cicho już, przinosiółach chnet samiuśke cwajki. – łodrzykła łoklapniónô już tym pipaniym mamulka.
Na to wszyjsko wyrwôł sie łojciec-milicjant:
– A kiej jô chodziół do szkoły...
– Piiip! Piiip! Piiip!
wtorek, 15 lipca 2014
Klerik...
Łorôz usłyszôł za sia głós:
– We zymbiska!
Przelynknióny festelnie łobrôcô po lekuśku gowa i widzi farorza, kiery stanół we dźwiyrzach. Wyproszczóny, łoniymiôły zaziyrô na farorza a tyn rzykô:
– Rewerynda we zymbiska! Rewerynda wrôź we zymbiska!
poniedziałek, 14 lipca 2014
Jurista....
– Co sie stanóło? Co jes ze twojim autokym? Miôłeś jakisik niyszczysny cufal?
– Anó, wiysz, łozjechôłech mojigo... juristy, mojigo anwaltera...
– Nó ja, to by tuplikowało fleki kwie na masce autoka, a reszt?
– Wiysz, tyn stopieróński łochyntol pitôł bez park, bez naszô grinanlaga!
piątek, 11 lipca 2014
Golf...
– Ło sto pierónów! Niych to wszyjske dziobli! Niy trefiółech! – wrzescy festnie ściykły kapelónek.
– Jak tyż to tak mogecie ksiynżoszku? – pytô sie festelnie zgańbiónô klôsztornô panna. Co na to nasz Pónbóczek rzyknie?
Tyn kapelónek zaziyrô tak na ta klôsztornô panna spodełba i przeprôszô, iże już tak niy rzyknie.
Idóm do nastympnyj dziury i tak jak skorzij, tyn kapelónek i tóm razóm niy trefiô balikym dó nij.
– A niych żysz to wszyjske dziobli weznóm! – wrzescy juzaś snerwowany.
– Jakóż to przewielebny! Niy jes wóm gańba tak blank niy po bożymu, tak na isto łoszkliwie sklinać? – nónkô kapelónka klôsztornô panna.
– Dobra, dobra! Już niy byda sklinôł! Kej jô jesce rółz tak żadnie rzykna, to niych z niyba mie zarôzki pierón prasknie!
Poszli ku kolyjnyj dziurze, tyn kapelónek juzaś niy trefiół:
– A niych to wszyjscy dziobli! Niy trefiółech! – wrzesknół ze złóścióm.
Łorôz sie blank zećmióło, cosik zahuczało i pierón z niyba śleciôł i prasknół... ta klôsztornô panna we graca. A sam ci ze niyba łozlygô sie głós:
– A niych to wszyjske dziobli! Niy trefiółech!
czwartek, 10 lipca 2014
Dzioboł i winsze...
– Rzyknijcie mi jakisik wasz winsz, jô go spôłnia i trefiymy sie za rok.
Rusek se winszuje:
– Jô kca jakosik dobrô i wizgyrnô lotawica, wszetecznica! Miymiec zawinszowôł se dobrego biyru. Polôk juzaś zawinszowôł se ino cygareta.
Rok niyskorzij trefiajóm sie do kupy juzaś i dzioboł sie jich pytô:
– Nó, i co Rusek? Môsz tych lotawiców już dosik, ja?
– Ja, ja, móm jich już pôłno rzić!
Miymiec na te pytani tyż łodrzykô:
– Jô tyż móm dosik biyru, jeżech sztyjc i jednym ciyngym w trzi dupy naprany!
Na to Polôk:
– A dôłbyś mi możno dzioble... fojercojg, abo sztrachecle?
środa, 9 lipca 2014
Dochtór i guliktaucher...
– Witóm gryfnie! Sam jô, Kowalski, wasz dómowy dochtór. Bydóm łóni tak dobrzi i przijńdóm ku mie, bo mi sie haźlik zatkôł, do łostatka zafrópowôł.
– Bogać tam, panoczku dochtorze! Jes sobota na łodwieczerz. Jôch jes we ancugu i lakszułach, i zarôzki gzuja na schôdzka.
– Prosza wôs panoczku! Jak wy môcie jakiesik problyma ze zdrówiym, to jô zarôzki ku wóm przilazuja, i to ło kôżdyj porze dnia i nocy.
– Nó, dobra... chnetki byda.
Tak po jakichsik piytnôstuch minutkach guliktaucher klupie do dźwiyrzy tego dochtora. I richtik, łobleczóny we szykownisty ancug i ze fajnymi lakszułami na szłapach. Dochtór wiydzie go do haźlika i pokazuje mu zatkany aptryt. Tyn guliktaucher kukô rajn. Cmónkô opaternie. Wycióngô ze kabzi jakiesik pile. Wciepuje je rajn do tego aptrytu i rzykô:
– Dobra. Terôzki panoczku bydziecie musieli bez jakiesik dwa dni świdrzyć, kukać na tyn aptryt. Jak niy bydzie żôdnyj poprawy, to zaglingejcie dó mie we... pyndziałek!
wtorek, 8 lipca 2014
Juzaś Czerwióny Kapturek...
– Łoj, coby ino niy trefić na tego łoszkliwego wilka, bo jak gôdała moja ółma, pewnikiym by ci łón mie zarôzki zgwôłciół.
Łorôzki zeza krzôka wyfuknół srogachny wilk. Czerwióny Kapturek festelnie zlynknióny tym, co sie zarôzki stanie, po lekuśku seblykô batki...
A na to tyn wilk ze złóścióm:
– A ty co? Srać tu prziszłaś dziołszko? Dôwej mi sam zarôzki tyn koszycek, ta twoja króbka!
poniedziałek, 7 lipca 2014
Jak umar....
Wszyjske dziecka sie zgłôszajóm do łodpowiydzi i ino maluśki Hanysek nie dźwigô gorzci. Ta szwestera wołô go do łodpowiydzi.
– Hanysku! Ty na isto niy wiysz jak umar nasz PónJezusek?
– Niy!
– Nó, tóż bydziesz musiôł przijńść na nastympnô lekcjô katyjmusu ze swojim łojcym.
Na drugi tydziyń ta klôsztornô panna gôdô do hanyskowego łojca:
– Pytóm sie dziecek jak umar nasz PónJezusek; wszyjske dziecka sie zgłôszajóm a ino wasz synecek tego niy miarkuje.
– Wiedzóm łóni siestrô – łodrzykô łojciec łod Hanyska – my miyszkómy na takim ci zadupiu, iżechmy bali niy wiedzieli, iże łón chorowôł!
piątek, 4 lipca 2014
Do Mamulki...
– Ty! Synek! A pómogesz ty mi poswać SMS-a?
– Dobra, starecko. A co móm napiusać?
– Pisz tak: „Ty gnypie, soróniu, miyndzy nami już szlus! Niy szukej mie już terôzki! Wykludziółach sie do mojij mamulki!”
czwartek, 3 lipca 2014
Winsz do dżinna...
– Dobra, dobra, uwolniółeś mie, łoswóbodziółeś mie ze tyj lampy... i take tam jesce zwykowe bla, bla, bla... To już jes szczwôrty rółz we tym miesióncu i jô już na isto móm pôłnô rzić tego spôłnianiô roztomajtych winszów. Przepómnij ło trzech winszach... spôłnia ci ino jedyn twój winsz, i tela!
Tyn istny pomedikowôł deczko i rzyknół:
– Zawdych kciôł sie wykludzić kajsik na Hawaje, ale festelnie sie strachóm lôtać fligróma. Mógbyś mi, mój ty roztomiyły dżinnie, zbudować taki srogachny most aże do tych Hawajów? Mógbych sie wtynczôs zajechać tam, na te Hawaje mojim autokym.
Dżinn ino sie łoześmiôł na côłki karpyntel i pedziôł:
– To blank niy ma możebne, to jes ónmyjglich. Pomedikuj se chopie ino ze cwekym. Przecamć te filôry, te zojle tego mostu niy siyngnóm do dna Pacyfiku! Spomiarkuj wiela żelazła i betónu by na to poszło! Niy! Wysztudyruj jakisik inkszy winsz!
Chop pomedikowôł deczko i rzykô:
– Bółech śtyry razy żyniaty. Moje baby zawdy mi gôdali, iże jô sie łó nie niy tropia, iżech niy ma pieślawy. Tóż tyż spôłnij taki mój winsz, cobych yntlich zawdy spokopiół, wyrozumiôł baby, cobych wiedziôł co łóne czujóm, co łóne myślóm, po jakiymu ślimtajóm. Cobych na isto zawdy wiedziôł, co łóne tak richtik kcóm, cobych miarkowôł, co móm robić, coby łóne byli symnóm zawdy szczysne...
Na to tyn dżinn:
– Kcesz chopie tyn most ze dwióma farbanami abo ze śtyróma?
środa, 2 lipca 2014
Buchalter....
– Rabi – rzyknół ku niymu – widza, iże kupujóm łóni, sprawiajóm se łóni mocka świycek.
– Anó, ja, dosik trocha łónych kupuja. – łodrzykô rabin.
– A co łóni robióm ze tym waksym, ftory skapuje i ze tymi niydopôlónymi świeckóma? – pytô dalszij tyn buchalter.
– Anó! Dobre pytani. – pedziôł rabin. – My to sztaplujymy i kej uzbiyrô sie côłki pakyt posywómy to do producynta, a łón, jak dôwnij, tak i terôzki posywô nóm jedyn pakslik darmowo.
– Ja, miarkuja. – łodrzykô buchalter, blank niyrôd z tego, iże take blank niy ajnfachowe pytani miało takô ajnfachowô łodpowiydź.
Medikowôł tóż tyż dalszij i po jakisik pôruch minutkach pytô sie juzaś:
– A rzyknijcie mi panoczku rabinie jak to u wôs jes ze sprawianiym se tyj waszyj zwykowyj macy? Co robicie ze łograbkóma, bździnkóma , ftore wóm łostôwajóm?
– Anó, panoczku, zbiyrómy je, i kiej jes jich już côłki paketlik posywómy do producynta, a tyn, jak dôwnij, tak i terôzki posywô nóm jedyn pakslik darmowo.
– Nó ja, miarkuja! – łodrzyknół tyn buchalter i jesce barzij medikuje jak ci sam podyjńść tego rabina.
Po jakimsik łoka mrziku pytô sie juzaś fałesznie:
– Nó, dobra panoczku rabi! A co robicie ze „napletkóma”, ftore wóm łostôwajóm po tym prziwykowym łobrzyzaniu?
– Anó, sam tyż niy ma żôdnego marniyniô i utratnóści. Wszyjske je gynał zbiyrómy, zamlujymy i kiej uzbiyrô sie już gryfny paketlik posywómu do... Urzyndu Skarbowygo!
– Do Urzyndu Skarbowygo? – dziwuje sie zgańbióny buchalter.
– Anó ja, do Urzyndu Skarbowygo... a łóni ze tego urzyndu posywajóm ku nóm takigo maluśkigo kutasika, takigo niywydarzónygo ciulika jak wy panoczku!
wtorek, 1 lipca 2014
We suchatelnicy...
– Te, Antek, a niy miarkujesz możno, fto mi ze fary mółka habi, moja mółka kradnie?
– Farorzycku, farorzycku... samtukej blank nic niy słychać! – łodrzykô szprymny jorganista.
– Co ty gôdôsz? Tóż zwekslujymy sie miejscóma i łoboczymy.
Zwekslowali sie placóma...
– A niy miarkujecie bez cufal farorzycku, fto zolytuje festelnie ze mojóm staróm? – pytô sie tyn bożiduda Antek.
– Wiysz, môsz chopie prawie, samtukej richtik nic niy słychać!
szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ltg_Latn vec_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn gle_Latn szl_Latn pol_Latn szl_Latn eng_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn epo_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn tuk_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn epo_Latn szl_Latn szl_Latn pag_Latn szl_Latn szl_Latn szl_Latn szl_Latn szl_Latn szl_Latn ast_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn slk_Latn szl_Latn szl_Latn szl_Latn szl_Latn slk_Latn szl_Latn szl_Latn szl_Latn szl_Latn szl_Latn szl_Latn slk_Latn szl_Latn szl_Latn szl_Latn szl_Latn szl_Latn szl_Latn szl_Latn slk_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn war_Latn szl_Latn szl_Latn szl_Latn szl_Latn fin_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn als_Latn szl_Latn szl_Latn szl_Latn dik_Latn szl_Latn dik_Latn szl_Latn dik_Latn gle_Latn dik_Latn szl_Latn szl_Latn pol_Latn dik_Latn pol_Latn eus_Latn pol_Latn szl_Latn szl_Latn tuk_Latn pol_Latn grn_Latn szl_Latn szl_Latn szl_Latn szl_Latn pol_Latn lim_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn ces_Latn szl_Latn szl_Latn szl_Latn szl_Latn szl_Latn szl_Latn pag_Latn szl_Latn pol_Latn szl_Latn szl_Latn szl_Latn szl_Latn gle_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn ace_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn knc_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn sot_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn